**Приложение № 1**

към чл. 16 от Наредбата за обхвата и методологията за извършване на оценка на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите** | **Нормативен акт: Закон за изменение и допълнение на Закона за ветеринарномедицинска дейност** |
| **За включване в законодателната/**  **оперативната програма на Министерския съвет за периода: 01.07.2018 г. – 31.12.2018 г.** | **Дата: 20.10.2018 г.** |
| **Контакт за въпроси: Ралица Ранкова** | **Телефон: 02/985 11 401** |
| **1. Дефиниране на проблема:**  Закона за ветеринарномедицинската дейност (ЗВД) е обнародван през 2006 г. Този факт налага осъвременяване и последователно актуализирането на политиките при упражняване на официалният контрол от страна на националния компетентен орган – Българска агенция по безопасност на храните (БАБХ).  За предприемането на конкретни мерки и действия за превенция на новите за държавата ни екзотични и особено опасни болести с цел намаляване на икономическите загуби в различните отрасли на животновъдството от голямо значение е познаването на особеностите в тях и идентифициране на основните им проблеми.  В организацията на производство и технологии за отглеждане на селско стопански животни в страната ни съществува различно структуриране на животновъдните обекти. Структурата на фермите е различна в различните отрасли на животновъдството и те главно се определят като обекти от типично индустриален вид (както при свине и птици), фамилни ферми и лично стопанство (ферма тип „заден двор“). Броя на животните е неравномерно разпределен в различните категории животновъдни обекти, респективно прилаганите стандарти на управление и контрол на болести (мерки за биосигурност).  Мерките за биосигурност служат за предотвратяване навлизането на болестворни агенти в стопанството и разпространението във фермите. Прилагането на санитарни и хигиенни мерки е от първостепенно значение за въвеждането и разпространението на различните патогени във всеки животновъден обект, а тяхното приложение в различните категории обекти е в различна степен заложено, като в обектите тип „заден двор“ са в ниска или никаква степен.  Съгласно чл. 51. ал. 1 от Закона за ветеринарномедицинската дейност (ЗВД) животните подлежат на официална идентификация, а животновъдните обекти - на регистрация по реда на чл. 137 в БАБХ. Всички обекти с епизоотично значение на територията на страната се въвеждат в Интегрираната информационна система (ИИС) на БАБХ – ВетИС. Животновъдните обекти се регистрират по процедурата в чл. 137 от ЗВД. Ако обектът е с капацитет за по-малък брой животни от определените в обхвата на изискванията на Наредба № 44 от 2006 г. за ветеринарномедицинските изисквания към животновъдните обекти, обектът се регистрира като лично стопанство.  Целта на горецитираната разпоредба е да се осъществи регистриране на всички животновъдни обекти и идентифицирани на всички животни, независимо дали притежават и прилагат строги мерки на биосигурност. Идентифициране на всички възможни рискови фактори за възникване или разпространение на болест е от първостепенно епизоотично значение, тъй като по този начин може да се проследи наличието и движението на селскостопански животни, както и всички други начини на заразяване, произтичащи от тях.  Голяма част от стопани, отглеждащи селскостопански животни в обекти тип „заден двор“ не регистрират своите животновъдни обекти и по този начин избягват идентифицирането на животните им. Това оказва негативно въздействие върху ефективността на упражнявания официален контрол, както при прилагането на превантивни мерки, така и при провеждане на епидемиологично проучване и анализ при наличие на огнище, тъй като незнанието за тяхното съществуване създава невъзможност за тяхното опериране и управление.  Съгласно чл. 117, ал.1 от ЗВД при осъществяване на контрол по здравеопазването на животните БАБХ прилага определени мерки за профилактика, ограничаване и ликвидиране на болестите по животните. Тези мерки са доказали своя задължителен характер, но не са достатъчни за овладяване на разпространението на някои нови за държавата ни, особено опасни заразни болести.  С промените в Закона за ветеринарномедицинската дейност се въвеждат национални мерки, свързани с регламентирането на „превантивно клане“, като предпазна мярка в случай на опасност от възникване на заразна болест, за която има риск от бързо и масово разпространение и причиняване на значителни икономически загуби. Тази мярка е от особено важно значение за ограничаване на заразните болести с оглед усложнената епизоотична обстановка в страната и е насочена към обектите тип „заден двор“, които са непосредствено изложени на риск. Понастоящем е възможно да бъде предприето убиване на животни от такива обекти само след потвърждение на наличие на инфекция.  На 19 юни 2018 г. Националният диагностичен научноизследователски ветеринарномедицински институт потвърди положителни резултати за болестта Чума по дребните преживни животни (PPR) в животновъдни обекти в село Воден, общ. Болярово, обл. Ямбол.  На 31.08.2018 г. Националната референтна лаборатория потвърди инфекция с вируса на африканска чума при домашни свине, в с. Тутраканци, общ. Провадия, обл. Варна.  Инфлуенца по птиците, Чума по дребните преживни животни и Африканската чума по свинете са инфекциозни вирусни болести по животните, които може да окажат сериозно въздействие върху рентабилността на птицевъдството, овцевъдството, козевъдството и свиневъдството и да имат отрицателни последици за търговията в рамките на Съюза и за износа им към трети държави.  Към настоящия момент според закона обезщетението за умрели, унищожени и принудително заклани животни се определя по пазарни цени за месеца, предхождащ възникването на болестта вместо месеца, който предхожда тяхното унищожаване или клане. Това обстоятелство може да доведе до значителна разлика в изчисляване размера на обезщетението, особено в случаите когато между възникването на болестта и унищожаването на животните е изтекъл значителен период от време.  Ежегодно до 1 ноември се сключват договори между регистрирани ветеринарни лекари и собствениците на животновъдни обекти. Предмета на посочените договори е свързан с профилактика, лечение и диагностика на болестите по животните и за изпълнение на мерките по Национална програма за профилактика, надзор, контрол и ликвидиране на болестите по животните и зоонозите. Този акт е напълно излишен и обременяващ и за двете страни по договора, тъй като срока на програмата от 2016 г. е тригодишен.  Член 434 от ЗВД дублира разпоредбите на чл. 415а.  Разпоредбата на член 472, ал. 3 не е актуална към настоящия момент, с оглед структурата на Българската агенция по безопасност на храните.  Изменението и допълнението на Закона за ветеринарномедицинската дейност цели да бъдат решени някои спешни въпроси с оглед актуалната епизоотична обстановка по отношение на горепосочените заболявания. Предвидените промени са в следните направления:   1. Трудност при прилагане на ефективен официален контрол по отношение на превантивни дейности и проследяване на нерегистрирани животновъдни обекти и неидентифицирани животни; 2. Липса на актуален начин за определяне на цени за обезщетение на засегнатите от епизоотични рискове собственици на животни; 3. Отпадане на дублиращи текстове.   Проблемите не могат да се решат в рамките на съществуващото законодателство чрез промяна в организацията на работа и/или чрез въвеждане на нови технологични възможности, защото с промяната на закона изрично ще се разпишат конкретни мерки, които ще подпомогнат ефективното изпълнение на официалния контрол, изпълняван от компетентните власти.  1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?  Последваща оценка на въздействие не е извършвана. | |
| **2. Цели:**  Общите цели на проекта на изменението и допълнението на Закона за ветеринарномедицинската дейност са:   1. Промените имат за цел да се опазят здравето на животните и хората в България, както и осигуряване на свободно движение на животни и животински продукти на територията на държавите - членки на ЕС; 2. Гарантиране на изпълнение на основният принцип на здравеопазване на животните, залегнал в политиката на Европейския съюз - „Профилактиката е по-добра от лечението“; 3. Провеждането на ефективен мониторинг на проследяване на нерегистрирани животновъдни обекти и неидентифицирани животни; 4. Повишаване ефективността на провеждания официален контрола; 5. Защита на правата на земеделските стопани чрез промяна на начина на изплащане на обезщетенията при унищожаване или клане на техните животни; 6. Подпомагане на земеделските производители по съвременен начин, в съответствие с динамично променящи се пазарни цени.   *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  Министерство на земеделието, храните и горите;  Българска агенция по безопасност на храните;  Браншови и развъдни организации;   * Говедовъдство и Биволовъдство – 22 браншови организации и 13 организации, осъществяващи развъдна дейност; * Овцевъдство и Козевъдство – 2 браншови организации и 21 организации, осъществяващи развъдна дейност; * Свиневъдство – 2 браншови организация, извършваща развъдна дейност и още 2 организации, осъществяващи само развъдна дейност; * Птицевъдство и зайцевъдство – 3 браншови организации и 3 организации, осъществяващи развъдна дейност;   Асоциация на земеделските производители в България;  Българска асоциация на фермерите;  Национална асоциация на младите фермери в България;  Национално обединение на младите фермери в България;  Стопани, отглеждащи животни в обекти тип „заден двор“ – 1700 бр.  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  **1 вариант „Без действие”**  Запазва се действащите разпоредби в Закона за ветеринарномедицинска дейност. Няма да се актуализират националните мерки и изпълнението на официален контрол на компетентните контролни органи няма да се осъществява по достатъчно ефективен начин.  Земеделските производители няма да се подпомагат по адекватен начин, в съответствие с динамично променящи се пазарни цени.  **2 вариант** „**Приемане на Закон за изменение и допълнението на Закона за ветеринарномедицинската дейност.“**  Ще се намалят трудностите при прилагане на официален контрол по отношение на превантивни дейности и проследяването на нерегистрирани животновъдни обекти и неидентифицирани животни;  Ще се увеличи ефективността на приложените превантивни и ограничаващи при обявени огнища мерки;  Ще се улесни дейността при осъществяване на официален контрол;  Ще се повиши защита на правата на земеделските стопани чрез промяна на начина на изплащане на обезщетенията при унищожаване или клане на техните животни;  Ще отпаднат дублиращи текстове.  Описаните цели ще бъдат постигнати с въвеждането на национална мярка - „превантивно клане“, като превантивна дейност в случай на опасност от възникване на заразна болест, за която има риск от бързо и масово разпространение и причиняване на значителни икономически загуби.  Променя се начина на обезщетението за умрели, унищожени и принудително заклани животни, което към настоящият момент се определя по пазарни цени за месеца, предхождащ възникването на болестта. Целесъобразно е да се използва месеца, който предхожда тяхното унищожаване или клане, тъй като може да се получи значителна разлика при изчисляване на размера на обезщетението.  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  **1 вариант „Без действие”**  Няма да се актуализират националните мерки и изпълнението на официален контрол на компетентните контролни органи няма да се осъществява по достатъчно ефективен начин.  **2 вариант „Приемане на проект за изменение и допълнението на Закона за ветеринарномедицинската дейност.“**  Не се очакват негативни въздействия.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **1 вариант „Без действие”**  Няма положителни въздействия.  **2 вариант „Приемане на проект за изменение и допълнението на Закона за ветеринарномедицинската дейност.“**  Заложените промени ще доведат само до положително въздействие за всички идентифицирани заинтересовани страни, защото предложените промени са изцяло насочени за защита интереса на бизнеса в страната.  Ще се намалят трудностите при прилагане на официален контрол по отношение на превантивни дейности и проследяването на нерегистрирани животновъдни обекти и неидентифицирани животни;  Ще се увеличи ефективността на приложените превантивни и ограничаващи при обявени огнища мерки;  Ще се улесни дейността при осъществяване на официален контрол;  Ще се повиши защита на правата на земеделските стопани чрез промяна на начина на изплащане на обезщетенията при унищожаване или клане на техните животни;  Ще отпаднат дублиращи текстове.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Няма идентифицирани потенциални рискове.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали  ☒ Няма ефект  Ограничаване на възможностите за административната тежест.  **8.2. Създават ли се нови регулаторни режими? Засягат ли се съществуващи режими и услуги?**  **Не** | |
| **9. Създават ли се нови регистри?**  **Не**  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на Закон за изменение и допълнение на Закона за ветеринарномедицинска дейност ще бъде публикуван на интернет страницата на министерството и на Портала за обществени консултации за срок от 30 дни.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: Лора Пастухова-Джупарова, директор на дирекция „Политики по агрохранителната верига”**  **Дата: 20.10.2018 г.**  **Подпис:** | |